廣州牙雕，又叫做「南派牙雕」，係另一樣嶺南地區好有朵嘅工藝品。佢係一種有超過兩千年歷史嘅工藝技術。呢種工藝起源喺秦漢時代嗰陣嘅中原地區，後嚟傳咗去嶺南地區。後尾粵人仲發展咗一套自己嘅風格。呢種雕塑係攞象牙做料，佢用咗大笨象身上最硬嗰部份嚟整出一啲好似玉噉通透但係又硬淨嘅雕塑，而喺氣候溫和嘅嶺南地區，廣州人仲有咗出名精細得嚟又唔會脆嘅「廣州牙雕」，甚至仲叻到成功整出咗俾人嗌做「鬼工」嘅工藝品－象牙波。